Πολύ όμορφο διαμέρισμα και ιδανικό για τις παροχές που προσφέρει. Η φιλοξενία της κυρίας Μαρίας και της Ιφιγένειας ήταν άψογη. Μας υποδέχτηκαν με κρητικά καλούδια και κεράσματα, ήταν ευχάριστες και διαθέσιμες ανά πάσα ώρα και στιγμή για ό,τι χρειαστήκαμε και υπήρχε ησυχία - δεν μας ενόχλησαν καθόλου. Στο διαμέρισμα υπάρχει πολύ κοντά (με τα πόδια) φαρμακείο, φούρνος, σούπερ μάρκετ, καφετέρια και σε ελάχιστη απόσταση με το αμάξι η παραλία μαύρος μόλος. Ιδανική τοποθεσία για όποιον θέλει να γυρίσει τις εξωτικές παραλίες του Μπάλου, Φαλάσαρνα και Ελαφονήσι, καθώς οι αποστάσεις είναι αρκετά κοντά με το αμάξι. Νυχτερινή ζωή δεν έχει στην περιοχή, αλλά ακόμα και τα Χανιά είναι περίπου 30 λεπτά απόσταση, σε περίπτωση που θελήσετε βραδινή έξοδο και ο δρόμος είναι πολύ βατός και εύκολος (μια ευθεία).
Στο δρόμο προς Ελαφονήσι ή στο γυρισμό από αυτό, μην ξεχάσετε να σταματήσετε στην ταβέρνα Άρχοντας/Αντικριστό και να δοκιμάσετε το αντικριστό του και την φοβερή κουζίνα του - θα σας αρέσει πολύ!
Extra θετικό (για φιλόζωους) ήταν η παρέα/συντροφιά του Κίτσου, ενός όμορφου γατούλη που κάθε πρωί μας έλεγε καλημέρα και μας υποδεχόταν με χαρά μετά από κάθε έξοδό μας. Πολύ καλός και χαδιάρης.
Θα το ξανά προτιμήσουμε σίγουρα το διαμέρισμα σε επόμενες διακοπές μας στην Κρήτη.
Μαρία, Ιφιγένεια και Γιάννη Σας ευχαριστούμε πολύ!